ОБЩИНСКИ СЪВЕТ – ЗЛАТОГРАД

ПРАВИЛА

за реда, начина и условията за отпускане на еднократна финансова помощ на граждани от бюджета на община Златоград.

Златоград, януари 2020г.

І. ОБЩИ РАЗПОРЕДБИ

Чл. 1. Тези правила уреждат реда, начина и условията за отпускане на еднократна финансова помощ на нуждаещи се лица с постоянен и настоящ адрес на територията на община Златоград от общинския бюджет.

Чл. 2. Средствата се предоставят на лица, които са в затруднено материално положение, за задоволяване на възникнали здравни потребности от жизненоважен характер.

ІІ. РАЗМЕР НА ОТПУСНАТАТА ФИНАНСОВА ПОМОЩ

Чл. 3. (1) Общата сума, предвидена за отпускане на помощи по тези правила, се одобрява от Общински съвет – Златоград при приемане на бюджета на Община Златоград.

(2) При възникнала необходимост, Общински съвет – Златоград може да актуализира размера на сумата по предходната алинея.
Чл. 4. Разглеждане на заявления за отпускане на еднократна финансова помощ по тези правила се извършва до изчерпване на планираната сума в бюджета на Община Златоград, определена в чл. 3.

Чл. 5. Размерът на предоставената еднократна финансова помощ не може да бъде по-голям от две минимални заплати за страната за съответната година.

ІІI. ПРАВО НА ПОЛУЧАВАНЕ НА ФИНАНСОВА ПОМОЩ

Чл. 6. (1) Помощта се отпуска еднократно в рамките на една бюджетна година. (2) Лицето няма право на отпускане на помощта в три последователни години.

Чл. 7. Еднократната помощ се отпуска на лица, за които са изчерпани възможности за самоиздръжка. 

Чл. 8. В Общински съвет Златоград се води регистър за предоставените еднократни финансови помощи за бюджетната година.

Чл. 9. По реда на тази правила се разглеждат искания на физически лица с доказани здравни нужди, които имат постоянен и настоящ  адрес на територията на община Златоград не по-малко от една година преди подаването на искането,.

ІV. РЕД ЗА ОТПУСКАНЕ НА СОЦИАЛНИ ПОМОЩИ

Чл. 10. (1) Искане (в свободна форма) за отпускане на еднократна финансова помощ се подават  до председателя на общински съвет Златоград от лицето, което ще ползва съответната помощ, или друго лице. 

(2) Искането се подава в деловодството на Общински съвет – Златоград или по пощата. Искането следва да съдържа:

1. трите имена на заявителя и/или нуждаещото се лице;

2. постоянен и настоящ адрес, телефонен номер за връзка;

(3) Искането за отпускане на финансова помощ трябва да бъде мотивирано, да изяснява обстоятелствата и причините за отправянето му, както и потребностите, които ще бъдат задоволени с отпуснатата еднократна финансова помощ.

Чл. 11. (1)  Към заявлението се прилагат следните документи:

- Декларация за даване на съгласие за обработване на лични данни (Приложение № 1).

- Декларация съдържаща следната информация (Приложение № 2):
· Лицето не извършва търговска дейност по смисъла на Търговския закон;
· Лицето не е получавало еднократна помощ от Дирекция „Социално подпомагане” Златоград  за  съответния случай в рамките на същата календарна година;
- Служебни бележки за дохода на лицето от последните шест месеца, предхождащи месеца, в който се подава заявлението;

- Медицински епикризи, медицински свидетелства, решения на ТЕЛК или ЛКК, рецепти за изписани лекарства и други медицински документи;

- Разход оправдателни документи в оригинал или документи, доказващи размера на необходимите средства за бъдещи разходи, които ще се бъдат заплатени с отпуснатата помощ (проформа фактури, персонални оферти, удостоверения, рецепти и др.);

 (2) Информацията за имущественото и семейното положение на заявителя, за постоянния и настоящият му адрес, справка в търговския регистър, че лицето не извършва търговска дейност по смисъла на Търговския закон, служебна бележка от Дирекция „Социално подпомагане” Златоград, от която е видно, че лицето не е получавало еднократна помощ от Дирекция „Социално подпомагане” Златоград  за  съответния случай в рамките на същата календарна година, становище от кмет на кметство или кметски наместник, когато лицето желаещо финансова помощ е с адрес различен от гр. Златоград се предоставят на Постоянната комисия по проекти и социална политика към Общински съвет Златоград по служебен път от Община Златоград.

Чл. 12. Разглеждането на постъпилите заявления се извършва от Постоянната комисия по проекти и социална политика към Общински съвет Златоград, като при необходимост може да се изискват писмено и други документи.

Чл. 13. (1) Заседанията на комисията се насрочват при наличие на постъпили заявления от граждани и след получаване на служебна информация от Дирекция „Социално подпомагане “– Златоград. Експерти от общинска администрация, определени с заповед на Кмета на община Златоград, подпомагат дейността на комисията, като изготвят и окомплектоват необходимия набор от документи с обобщена информация, която се предоставя на комисията не по-късно от 3 работни дни преди датата на заседанието. 

(2) При необходимост комисията провежда извънредни заседания по инициатива на председателя на Общински съвет.

Чл. 14. (1) Комисията се произнася с решение по основателността на исканията и определя размера на еднократната финансова помощ, конкретно за всяко заявление. Размерът на помощта се съобразява с приложените разходооправдателни документи, други обстоятелства, посочени в заявлението, събраната допълнителна информация, както и  с размера, определен в  чл. 5 и  с остатъка от сумата за финансови помощи по тази наредба в бюджета за съответната година. 

 (2) Еднократната финансова помощ на лицата по чл. 9 се отпуска с решение на Общински съвет Златоград въз основа на решението на комисията. 

(3) В случай че размерът на отпуснатата еднократна финансова помощ надвишава размера на една минимална работна заплата за страната в съответната година, заявителят/получателят на помощта, в едномесечен срок от разходването на средствата, предоставя на Общински съвет Златоград отчет.

Чл. 15. Помощите се изплащат по касов път от касата на Община Златоград или с платежно нареждане. По преценка на комисията помощите могат да се превеждат директно по сметки на здравни и др. заведения за извършване на дейности, свързани с нуждите на подпомаганото лице. 

V. УСЛОВИЯ ЗА ОТПУСКАНЕ НА СОЦИАЛНИ ПОМОЩИ

Чл. 16. Помощите по чл. 3 се отпускат, когато са представени всички необходими документи и те отговарят на декларираните, с които е доказана потребността от финансова помощ, както и други документи, отнасящи се до спецификата на искането за отпускане на помощ.

Чл. 17.  Не се отпуска помощ, когато е искана за погасяване на задължения за данъци, такси, кредитни институции, договорно поети периодични парични задължения, в т.ч. и комунално-битови разходи и разходи за плащания по договори за наем.

Чл. 18. При констатиране на неправомерно получена еднократна финансова помощ, получателят губи право на последваща помощ.

VI. ЗАКЛЮЧИТЕЛНИ РАЗПОРЕДБИ

§. 1. Правилата за реда, начина и условията за отпускане на еднократна финансова помощ на граждани от Община Златоград, приета с Решение № …………………… на Общински съвет Златоград влиза в сила от ………………….. 

